Анталкидиним миром завршен је Коринтски рат, а Спарта је обновила своју хегемонију. Године 382. п. н. е. покренула је поход против Халкидичког савеза. На путу за Халкидики, спартански војсковођа Фебид провалио је у Тебу, заузео акропољ Кадмеју и у њега сместио спартански гарнизон. Подршку му је пружала аристократија Тебе. Спартанци су похапсили представнике демократије. Исменија је погубљен, а Андроклид и Пелопида са 300 људи побегоше у Атину.